विलायत पोर्टल : प्राप्त जानकारी के अनुसार डेली मेल ने रूसी समाचार पत्र जोज़दा के हवाले से एक रिपोर्ट प्रकाशित की है कि रूस अपनी जल सेना को और अधिक शक्तिशाली बनाने के लिए व्हेल और अन्य समुद्री जीवों की सहायता ले रहा है जो रूसी सीमा में घुसपैठ करने वालों के लिए काल बन जायेंगे । सूत्रों के अनुसार रूस उत्तरी ध्रुव में अपनी सैन्य पकड़ को और मजबूत बनाने के लिए खतरनाक समुद्री जीवों का सहारा ले रहा है । दूसरी और जोज़दा ने डेली मेल की रिपोर्ट को ठुकराते हुए कहा है की इस रिपोर्ट में कई कमियां हैं । हमने सिर्फ इतना कहा है कि रूस इस मसले पर ग़ौर कर रहा है । लेकिन इस ब्रिटिश पेपर ने यह नहीं बताया कि अमेरिकी नेवी अपने मिशन में ५ प्रकार के समुद्री जीव प्रयोग करती हैं ।